**АМАНДМАН**

* **Во членот 15** од предлог-законот, после ставот (5) се додава нов став (6) кој гласи:

За целите на постапките од Оддел 3 од овој закон не смеат да се користат следните видови животни:

1)    загрозени видови согласно законoдавството на Република Македонија и меѓународоното право за заштита на видови од дивата фауна;

2)   не-човеколики примати;

3)   човеколики примати;

4)   животни земени од дивината

5)   животни скитници (бездомни животни) и

6) животни кои припаѓаат на видови домашни животни

* **Во член 19 ст.1 т.2** од предлог-законот за заштита и благосостојба на животните по зборот “животни” се додаваат зборовите:

“односно за истата не постои алтернативна и научно призната постапка во интернационални рамки, која ги исклучува експериментите врз животни”

**≥ После членот 24** од предлог-законот се додава нов член **24 а** кој гласи:

(1) Се воведува обврска за финансирање на развојот на алтернативни методи со процент повисок од 50% од вкупниот износ наменет за научни истражувања во Република Македонија;

**\_\_\_\_\_\_\_\_[[1]](#footnote-2)**

**Појаснувања:**

Постои широко распространета етичка загриженост во врска со експериментирањето врз животни т.е. употребата на животни во експериментални постапки. Во член 13 на прочистената верзија од Договорот за Европската унија и Договорот за функционирање на Европската Унија се наведува дека животните се чувствителни битија, поради што ЕУ и државите-членки посветуваат големо внимание на благосостојбата на животните. Во директивата број 63/2010/EU стои дека животните имаат сами по себе вредност која мора да се почитува.

**Директивата 63/2010/EU која земјите-членки треба да ја имплементираат во нивното национално законодавсто, не дозволува спроведување на експерименти врз напуштени и диви животни, освен во строго дефинирани случаи. Затоа е важно, со Законот за заштита и благосостојба на животните да се забрани експериментирање врз напуштени и диви животни, со што, кај непостоечките или недоволно прецизните одредби нема да има простор за двосмислено толкување и злоупотреба**. Законот за заштита на животните нема одредби за регулирање на спроведување на експерименти на примати и напуштени животни и диви животни (освен за производство на биолошки препарати**).**

За заштита на животните што се користат за научни цели неопходно е Законот јасно да забранува вршење на експерименти врз диви животни и животни скитници, според чл. 11 Директива 2010/63/EU на Европскиот парламент и на Советот од 2010 година,.

Директивата 63/2010/EU, која земјите-членки на ЕУ треба да ја имплементираат во нивното национално законодавство, гласи:

**„ Од причина што статусот на напуштените и дивите животни не ни е познат и од причина што фаќањето и сместувањето во објекти на таквите животни им го зголемува стресот, тие по правило не би требале да бидат користени во експериментални постапки„ (21)**

- Член 11

1 Напуштени (бездомни) животни и диви животни од домашни видови не смеат да се користат во експериментални постапки.

2 Само надлежен орган може да одобри исклучоци од став 1 само во следниве услови:

(а) доколку постои итна потреба за истражување во врска со здравјето на животните и нивната благосостојба или ако постои сериозна закана кон животната средина или здравјето на луѓето или животните,

(б) доколку постои научно докажано оправдание дека целта на постапката ќе биде постигната **единствено** со користење на диви или напуштени животни

Директивата 63/2010/EU, во основа не дозволува спроведување на експерименти врз напуштени и диви животни, освен во строго дефинирани случаи. Во контекст на истото е важно Законот за заштита на животните да ја забрани оваа практика, со што непостоечките или недоволно прецизните одредби нема да бидат предмет на двосмислено толкување и злоупотреба.

Исто така, важно е да се напомене дека членот 2 од Директивата 63/2010/EU, која се однесува на построги домашни мерки, предвидува дека "**земјите-членки можат, со почитување на општите правила утврдени со Договорот за функционирање на Европската унија, да ги задржат во сила одредбите од деветти ноември 2010 година. насочени кон обезбедување посеопфатна заштита на животни кои спаѓаат во доменот на оваа Директива од оние содржани во оваа Директива**.“

2) Во Директивата исто така се наведува дека "**ставовите кон животните, исто така, зависат од националните перцепции и некои земји членки бараат да ги задржат општите правила во однос на благосостојбата на животните.** Во интерес на животните и под услов тоа да не влијае на функционирањето на внатрешниот пазар**, потребно е да се овозможи кај земјите-членки одредена флексибилност во однос на задржување на националните правила во насока на поширока заштита на животните до онаа мера во која тие ќе бидат во согласност со Договорот за функционирање на Европската унија**.„

Во овој контекст посочуваме – доколку се одобрат експерименти врз бездомните животни и животни од видот домашни животни, животните кои доаѓаат од дивина или приматите – што не беше случај со Законот за заштита и благосостојба на животните од 2007 година **- новиот Законот за заштита и благосостојба на Р. Македонија ќе покаже сериозно уназадување во однос на претходниот, што е етички неприфатливо и неопходно е да се одбегне** . **Целта на законот е да биде унапреден а не уназаден – во спротивно и без сомнение ќе наиде на голема осуда на јавноста**. Веруваме дека е важно да горепосочените аргументи бидат сериозно земени во предвид и да, со Законот за заштита и благосостојба на животните изстапиме чекор понапред, покажувајќи го високото ниво свест во однос на животните и нивната заштита, со што ќе ја унапредиме хуманоста во Р. Македонија.

1. Во Европа и во светот постои широко распространета етичка загриженост во врска со експериментирањето врз животни т.е. употребата на животни во експериментални постапки. **Јавното мислење, поткрепено од бројни научни истражувања и анализи укажа на морална неприфатеност но и научна недоволна убедливост дека истите секогаш се потребни, најсоодветни или доволно ефикасни и оправдливи.**

   Од 2011 година здружението Анима Мунди стана членка – македонски претставник во една од најсилните и највлијателните интернационални организации за прекин на експерименти врз животни ECEAE (**Европска коалиција за прекин на експериментите со животни** **http://eceae.org/**) кои преку свои броен експертски истражувачки персонал и потенцијал се залага за укинување (замена) на овој облик на искористување на животните во интерес на луѓето и животните, и директно влијае врз политиките и директивите на Европската Унија кои го опфаќаат ова прашање. Токму затоа во оваа област ги предлагаме измените и дополнувањата предложени од страна на ECEAE , кои ги дадоа по темелна анализа на Предлог Законот за заштита и благосостојба на животните на Р. Македонија , а кои се однесуваат на оваа проблематика: [↑](#footnote-ref-2)